JÕULUOOTUS II ADVENT
Käes on advendiaeg ja jõulud lähenevad.
Poisid, te olete kannatamatult oodanud tänast päeva.
Täna hakkamegi piparkooke küpsetama.
Kuid enne, kui küpsetama hakkame,
pane Joonatan teine küünal põlema, sest käes on teine advent.
Piparkookide küpsetamiseks on meil vaja koogivorme.
Sul on seal mitu koogivormi. Näita meile, missugused need on?
Süda.
Ingel.
Tagurpidi kuusepuu.
See on jänku
ja see on hobu.
Oliver, missuguse vormiga alustad? - Kuusepuuga.
Ja sina Joonatan? - Seda on üpris raske otsustada.
Ma võtan selle hobuse vormi. - Oliver, alguses rulli tainast.
Hästi, nüüd hakka vormiga kujusid välja lõikama.
Ma alustan võimalikult ääre pealt. - Väga hea, siis mahub rohkem.
See on küll üks parimaid tegevusi jõuluajal.
Selline isuäratav töö.
Vahel tahaks ainult tainast süüa ja piparkooke üldse mitte küpsetada.
Arvan ka, et tainas on parim.
Oh, see on nii maitsev!
Poisid, on ju tore oodata jõule ja valmistada maitsvaid piparkooke?
Kuid see pole veel kõik, mida jõulu eel tehakse, onju?
Mida veel saab teha? - Võib juba kingitused ära pakkida.
Mis sul on lisada, Joonatan?
Jõulukuuse võib tuppa tuua ja seda kaunistama hakata.
Kust kuuske saada?
Metsast, kui sul on raieluba või siis hoopis osta kuskilt.
Poest võib osta kunstkuuse, näiteks valge või isegi punase.
On veel üks jõuluootuse toimetus, mis pole nii lõbus kui teised.
See on koristamine.
Kui Oliver mõtled aega kapis veeta, siis tuleb ka kapid korda teha.
See tähendab, et jõulude eel tehakse kõikjal suurpuhastust.
Mida te ootate nendelt jõuludelt?
Kingitusi.
Milline on parim kingitus, mida neil jõuludel tahaksid saada?
Lego. - Aga Joonatan?
Ma ootan , et võiksime jõuluajal koos aega veeta.
Paljudel on muul ajal väga kiire, ei ole aega terve perega koos olla.
Jõuluaeg on selleks parim, see on tõesti tõsi.
Oliver, sul on seal mõned kujud, mis ootavad sõime juurde panemist.
Kelle nüüd sõime juurde asetasid? - Jeesuse.
Kus Jeesuslaps magab? - Sõimes.
Esimene taoline jõulusõim on pärit Itaaliast
sadu aastaid tagasi. Selle juures seisid ehtsad loomad.
Joonatan, kes olid Jeesuse vanemad? - Maarja ja Joosep.
Seal nad ongi koos loomadega laudas ja Jeesuslaps magab sõimes.
Aitäh, Oliver.
"Neil päevil sündis, et keiser Augustus andis käsu
kirjutada üles kogu riigi rahvas.
See esmakordne üleskirjutus toimus ajal,
kui Küreenius oli Süüria maavalitseja.
Ja kõik läksid ennast kirja panema igaüks oma linna.
Nii läks ka Joosep Galileamaalt Naatsaretist üles Juudamaale
Taaveti linna, mida hüütakse Petlemmaks,
sest ta oli Taaveti soost ja pärusmaalt,
et lasta end üles kirjutada koos Maarjaga, oma kihlatuga,
kes oli lapseootel.
Aga nende sealoleku aegu said päevad täis
ja Maarja pidi sünnitama.
Ta tõi ilmale oma esimese poja ning mähkis ta mähkmetesse
ja asetas sõime, sest nende jaoks polnud majas kohta."
Maksukogumiseks oma nimesid kirja panema tulnute inimeste hulk
oli nii tohutu suur,
et kõik võõrastemajad olid pilgeni rahvast täis.
Kuigi laps oli kohe sündimas,
ei leidunud neile kohta üheski tolleaegses hotellis.
Joosep ja Maarja pidid ööbima loomalaudas koos loomadega.
Armas Taevaisa, täname Sind jõuluaja eest ja kõige toreda eest,
mida jõuluootus kaasa toob.
Tänu Sinule, kes oled jõulude kõige suurem ja kallihinnalisem kingitus.
Jeesuse nimel, aamen.
Tõlge: Mare Peterson